**HAAPSALU LINNAVOLIKOGU**

**KUUENDA KOOSSEISU**

**KOMMUNAALKOMISJONI KOOSOLEKU PROTOKOLL**

Haapsalu, 22. november 2012 nr **30**

Algus kell 12.00, lõppes kell 13.55.

Juhatas ja protokollis komisjoni esimees Alo Lõps

Võtsid osa Kalju Aigro, Alo Lõps, Tiit Moor, Andrei Tšerepanov

Kutsutud Hawaii Express, Africa Pubi ja Flamingo lilleäri esindajad

Päevakord:

1. **Haapsalu Linnavolikogu 30.11.2012 istungile esitatud ja kommunaalkomisjoni menetlusse suunatud eelnõude läbivaatamine ja seisukoha võtmine.**
2. **Ülevaade heakorra olukorrast nädalavahetustel Haapsalu TÜ esisel parkimisplatsil.**

Päevakorrapunkt nr 1

ARUTATI eelnõud:

* **Haapsalu linna arengukava aastateks 2012−2020 kinnitamine, teine lugemine.**

Tähtaegselt laekus kaks muudatusettepanekut:

Muudatusettepanek nr 1

eelnõule „Haapsalu linna arengukava aastateks 2012-2020“

Esitaja: kultuurikomisjon, 19.11.2012

Täiendada peatükki „2.5. Kultuurikeskkond“ ning lisada uus alapunkt 2.5.15.1 järgmise sõnastusega:

**„2.5.15.1 Haapsalu linna ametliku sümboli – linnalipu – toomine tänavapilti. Haapsalu linnalipu heiskamise kohustamine kõigile Haapsalu linna hallatavatele asutustele ning Haapsalu linna maal asuvatele riigiasutustele, mis täidavad kultuurilisi või hariduslikke ülesandeid, s.h koolidele, lasteaedadele, muuseumidele jpt avalikele linna- ja riigiasutustele. Lisaks linnalipu heiskamine linna sissesõitudel asuvatesse lipumastidesse ning mereväravates.“**

SELETUSKIRI

Haapsalu linn peaks rohkem väärtustama oma ajaloolist sümbolit – linnalippu. Linnalipp kinnitati ametlikult 27. septembril 1994. Sellest ajast on ta alaliselt heisatud vaid linnavalitsuse hoone ees asuvasse lipumasti.

Linnapildis ei näe aga meie linna lipuvärve, mis on kahetsusväärne. Seetõttu peab kultuurikomisjon oluliseks täiendada „Haapsalu Linna Arengukava 2012-2020“ ning kirjutada sisse täiendav punkt, mis lubab linnalippu rohkem tänavapilti tuua. Linnalipp on osa elanike identiteeditunnetusest, mis seob neid oma kodupaigaga. Selline praktika on üsna levinud teistes Eesti omavalitsustes. Hea näitena olgu nimetatud Tartu linn.

Tulenevalt Haapsalu põhimääruse § 6 lg 5 saab täpsemat loetelu asutustest ning linnalipu heiskamise korrast kinnitada linnavolikogu oma otsusega, mis tuleks volikogu päevakorda võtta.

**Juhtivkomisjoni seisukoht: arvestada täielikult.**

**Linnavalitsuse seisukoht: arvestada täielikult, 28.11.2012**

Muudatusettepanek nr 2

eelnõule „Haapsalu linna arengukava aastateks 2012-2020“

Esitaja volikogu liige Märt Maiste, 19.11.2012

Täiendada peatükki „2.5. Kultuurikeskkond“ ning lisada p 2.5 uus alapunkt 2.5.27 järgmise sõnastusega:

**„2.5.27 Kultuurikeskuse hoonekompleksi juurde koos muusikakooli ruumidega kammersaali rajamine“**

SELETUSKIRI

Haapsalus puudub linna kultuuritegevuse arenguks vajalik esinduslik 200-250 istmekohaga universaalne kammer- ja kontsertsaal, kus oleks võimalik linnal läbi viia aastaringselt esindusüritusi, korraldada kontserte jms. Paraku kultuurimaja teatri- ja kinosaal ei sobi filharmooniliste kontsertide korraldamiseks. Sellise saali ehitamine koos vajalike klassiruumidega muusikakoolile kultuurimaja hoonetekompleksi juurde rahuldaks mõlemad vajadused.

**Juhtivkomisjoni seisukoht: mitte arvestada**

**Linnavalitsuse seisukoht: arvestada täielikult, 28.11.2012**

Ühehäälselt (poolt 4)

I OTSUSTATI:

1. Volikogu kantseleil saata protokoll volikogu liikmetele ja linnavalitsusele.
2. Peale muudatusettepanekute nr 1 ja nr 2 läbivaatamist volikogu istungil, panna määruse eelnõu lõpphääletusele.

ARUTATI eelnõud:

* **Haapsalu linna osalemine korraldatud jäätmeveo ühishankes koos Ridala vallaga.**

Ühehäälselt (poolt 4)

II OTSUSTATI:

Teha volikogule ettepanek võtta eelnõu esitatud kujul vastu otsusena.

ARUTATI eelnõud:

* **Haapsalu linna ja Ridala valla piiride muutmise menetluse algatamine.**

Ühehäälselt (poolt 4)

III OTSUSTATI:

Teha volikogule ettepanek võtta eelnõu esitatud kujul vastu otsusena.

ARUTATI eelnõud:

* **Haapsalu linna avalike teede nimekirja kinnitamine.**

Ühehäälselt (poolt 4)

IV OTSUSTATI:

Teha volikogule ettepanek võtta eelnõu esitatud kujul vastu otsusena.

Päevakorrapunkt nr 2

Kuulati ülevaadet heakorra olukorrast antud territooriumil Hawaii Express, Africa Pubi ja Flamingo lilleäri esindajate poolt. Võeti teadmiseks põhiprobleemiks olevad heakorra rasked rikkumised, alaealiste alkoholitarbimised ja politsei tegevusetus antud piirkonnas. Heakorra rikkumisega kaasneb territooriumi reostamine ja vandaalitsemine.

OTSUSTATI:

1. Teha Haapsalu Linnavalitsusele ülesandeks korraldada 2 nädala jooksul kohtumine Haapsalu politseijaoskonna juhiga.
2. Kutsuda järgmisele koosolekule Haapsalu politseijaoskonna juht.

Alo Lõps

Juhataja ja protokollija

29.11.2012